कालान्तर में शंकर के पारम्परिक अद्वैत के विषय में पूरब एवं पश्चिम के अनेक विद्वानों ने अपने-अपने ढंग से व्याख्यायित करने की प्रचेष्टा की है। विशेषकर ‘जीवन मुक्ति’ के सिद्धान्त पर भी अच्छी खासी गवेषणा हुई है। आधुनिक संतों में श्री रामकृष्ण परमहंस, स्वामी विवेकानन्द, महर्षि रमण और कांची के शंकराचार्य श्री चन्द्रशेखर सरस्वती आदि ने इसे अपने-अपने ढंग से एक अलग परिप्रेक्ष्य से समझाने की कोशिश की है।